En aquest document pots trobar 10 al·legacions diferents contra la instal·lació d'un hotel en el cor del Parc Natural de la Font Roja, que hem preparat perquè la major quantitat de gent possible puga expressar a la Conselleria de Medi Ambient, una volta més, la seua oposició al projecte i demanar-li que no l'autoritze.
Què has de fer?
•	Imprimir les 10 al·legacions (en cadascuna es dóna una raó distinta contra l'hotel)
•	Afegir les teues dades en les 10 al·legacions i signar-les
•	Fer-nos-les arribar abans del dijous 13 de maig
Pots enviar-les a l'apartat de correus 252 d'Alcoi (codi postal 03800)
o dur-les al Centre Ovidi Montllor (C/Vistabella, 8 – Alcoi) o al Club UNESCO (C/Cid, 12 – Alcoi). També pots enviar-les directament a la Conselleria de Medi Ambient (per correu certificat) o presentar-les en una oficina PROP de la Generalitat Valenciana.

Assemblea de la Campanya
"La Font Roja també és nostra. Hotel fora del Parc Natural"
http://fontrojadetots.blogspot.com/
Correu electrònic: fontrojadetots@gmail.com
Adreça postal: Apartat de correus 252 - 03800 Alcoi 

______________________________________, amb DNI núm. _________________ i domicili a ________________________, carrer __________________________________
______________________________________, en el tràmit d'informació pública de la sol·licitud d’autorització ambiental integrada i declaració d’impacte ambiental de l'hotel de la Font Roja (que es pretén construir a l'avda. Doctor Domingo Espinós s/n d'Alcoi, en el cor del Parc Natural de la Font Roja), formule la següent

A L . L E G A C I Ó
En la documentació exposada no figura cap estudi d'alternatives, part essencial de tota avaluació d'impacte ambiental.
Almenys haurien d'estudiar-se les següents alternatives d'allotjament per als visitants del Parc Natural del Carrascal de la Font Roja i justificar la millor elecció des del punt de vista ambiental, econòmic i social:
•	construcció només d'un alberg  i manteniment de l'àrea d'acampada en l'interior del Parc Natural;
•	foment d'allotjaments diversificats en l'àrea d'amortiment del Parc: petits hotels, cases rurals, zona d'acampada i alberg;
•	construcció de l'hotel en l'àrea d'amortiment d'impactes (tal com ho recomana la normativa del Parc) i no en el paratge del Santuari ;
•	altres ubicacions en zones pròximes al Parc Natural de la Font Roja i al de la serra de Mariola;
•	alternativa zero (no construcció de cap allotjament nou en el lloc previst).
Així mateix, pel que fa a la destinació de l'àrea dels antics xalets de la colònia d'estiu de la Font Roja, haurien d'estudiar-se les diferents alternatives d'ús possible, una volta rehabilitats i reconstruïts: necessitats del Parc Natural (dependències i magatzem de la brigada de manteniment, escoles taller, etc.) i els seus usuaris  (paellers coberts i en condicions, petit restaurant, lavabos, zona d'aixopluc, etc.).
En conseqüència
SOL·LICITE:
Que s'emeta una declaració d'impacte ambiental negativa i es denegue l'autorització ambiental integrada per a l'hotel que es pretén construir en el cor de la Font Roja (a l'avda. Doctor Domingo Espinós s/n d'Alcoi).

Alcoi, maig de 2010

(signatura)

Conselleria de Medi Ambient, Aigua, Urbanisme i Habitatge
C/Arquitecte Alfaro, 39  -  46013 València

______________________________________, amb DNI núm. _________________ i domicili a ________________________, carrer __________________________________
______________________________________, en el tràmit d'informació pública de la sol·licitud d’autorització ambiental integrada i declaració d’impacte ambiental de l'hotel de la Font Roja (que es pretén construir a l'avda. Doctor Domingo Espinós s/n d'Alcoi, en el cor del Parc Natural de la Font Roja), formule la següent

A L . L E G A C I Ó
El projecte d'hotel preveu la demolició de pràcticament tots els xalets de l'antiga colònia d'estiueig de la Font Roja. Aquests allotjaments de descans construïts a la Font Roja al començament del segle XX són una part del patrimoni cultural del Parc Natural, que cal protegir i conservar "amb especial atenció" d'acord amb la normativa d'aquest espai natural.
Aquesta normativa prohibeix expressament el desmantellament o la demolició dels xalets i estableix l'obligació de conservar els que encara estan en bon estat, de rehabilitar els més deteriorats i, en els que no admeten cap altra actuació, de limitar-se a la seua reconstrucció. En cap cas permet tombar-los per a construir uns edificis de nova planta, que a més suposen una ampliació inadmissible del volum construït.
Recordem que el propi Síndic de Greuges ha recomanat a l'Ajuntament d'Alcoi que promoga i adopte totes les mesures necessàries per a conservar i rehabilitar els xalets de la colònia d'estiu de la Font Roja, alhora que li recorda la prohibició de la seua demolició (Resolució de 12/02/2005).

En conseqüència
SOL·LICITE:
Que s'emeta una declaració d'impacte ambiental negativa i es denegue l'autorització ambiental integrada per a l'hotel que es pretén construir en el cor de la Font Roja (a l'avda. Doctor Domingo Espinós s/n d'Alcoi).

Alcoi, maig de 2010

(signatura)

Conselleria de Medi Ambient, Aigua, Urbanisme i Habitatge
C/Arquitecte Alfaro, 39  -  46013 València

______________________________________, amb DNI núm. _________________ i domicili a ________________________, carrer __________________________________
______________________________________, en el tràmit d'informació pública de la sol·licitud d’autorització ambiental integrada i declaració d’impacte ambiental de l'hotel de la Font Roja (que es pretén construir a l'avda. Doctor Domingo Espinós s/n d'Alcoi, en el cor del Parc Natural de la Font Roja), formule la següent

A L . L E G A C I Ó
El complex hoteler que es pretén instal·lar en l'àrea del Santuari de la Font Roja suposaria triplicar el consum actual d'aigua de l'aqüífer del Menejador, la qual cosa produiria la seua sobreexplotació i l'empobriment de la qualitat de les seues aigües.
Aquesta sobreexplotació tindria conseqüències greus en les fonts del Parc Natural, inclosa la font Roja que dóna nom al paratge, la qual cosa comportaria un impacte ambiental i social inadmissible.
Per altra banda, l'única forma de garantir els cabals necessaris per al complex hoteler seria la instal·lació d'una canonada per a conduir l'aigua potable des de la xarxa municipal d'Alcoi, amb el consegüents costos econòmics i ambientals, que no han estat avaluats, a pesar de ser imprescindibles per a l'explotació del projecte.

En conseqüència
SOL·LICITE:
Que s'emeta una declaració d'impacte ambiental negativa i es denegue l'autorització ambiental integrada per a l'hotel que es pretén construir en el cor de la Font Roja (a l'avda. Doctor Domingo Espinós s/n d'Alcoi).

Alcoi, maig de 2010

(signatura)

Conselleria de Medi Ambient, Aigua, Urbanisme i Habitatge
C/Arquitecte Alfaro, 39  -  46013 València

______________________________________, amb DNI núm. _________________ i domicili a ________________________, carrer __________________________________
______________________________________, en el tràmit d'informació pública de la sol·licitud d’autorització ambiental integrada i declaració d’impacte ambiental de l'hotel de la Font Roja (que es pretén construir a l'avda. Doctor Domingo Espinós s/n d'Alcoi, en el cor del Parc Natural de la Font Roja), formule la següent

A L . L E G A C I Ó
El complex hoteler que es pretén instal·lar en l'àrea del Santuari de la Font Roja inclou la construcció d'una planta subterrània que ocupa gran part de la parcel·la de l'antiga colònia de xalets, de manera que afecta directament la conducció d'aigua des del seu naixement (a uns 42 metres) fins a la pròpia font Roja.
Tant per aquesta raó, com per les problemàtiques característiques geològiques de la zona on es pretén ubicar l'hotel, la construcció d'una planta subterrània és una temeritat que pot tenir conseqüències greus en la font Roja, en la conservació dels xalets que es troben en perfecte estat i en el mur de l'esplanada de l'ermita.
A pesar d'això, en la documentació exposada s'indica expressament que no s'ha realitzat cap estudi geotècnic.

En conseqüència
SOL·LICITE:
Que s'emeta una declaració d'impacte ambiental negativa i es denegue l'autorització ambiental integrada per a l'hotel que es pretén construir en el cor de la Font Roja (a l'avda. Doctor Domingo Espinós s/n d'Alcoi).

Alcoi, maig de 2010

(signatura)

Conselleria de Medi Ambient, Aigua, Urbanisme i Habitatge
C/Arquitecte Alfaro, 39  -  46013 València

______________________________________, amb DNI núm. _________________ i domicili a ________________________, carrer __________________________________
______________________________________, en el tràmit d'informació pública de la sol·licitud d’autorització ambiental integrada i declaració d’impacte ambiental de l'hotel de la Font Roja (que es pretén construir a l'avda. Doctor Domingo Espinós s/n d'Alcoi, en el cor del Parc Natural de la Font Roja), formule la següent

A L . L E G A C I Ó
La construcció del complex hoteler en l'àrea del Santuari de la Font Roja comportaria la necessitat de noves places d'aparcament, que el projecte pretén situar en l'actual zona d'acampada existent al paratge.
Si es portara endavant aquest projecte, tota l’àrea que actualment poden ocupar les persones i els grups que acampen de forma lliure i gratuïta seria destinada a aparcament de vehicles. Cal destacar que en aquesta zona d'acampada han plantat les seues tendes al llarg dels anys milers de persones, que gràcies a aquest servei públic, lliure, regulat i gratuït han pogut estar en contacte directe amb la natura, sense provocar cap impacte. 
Doncs bé, aquest servei, que no genera problemes ambientals, es perdria si es construïra l’hotel, i el Parc Natural de la Font Roja deixaria de tenir l'única zona d’acampada amb què compta, que seria traslladada a les proximitats del poliesportiu municipal d'Alcoi, en una zona molt menys tranquil·la i situada fora del Parc Natural, a quasi 8 km de l'àrea del Santuari de la Font Roja.
Cal tenir en compte que la zona d'acampada és també molt utilitzada com a lloc d'estada de grups familiars i d'amics, ja que és una de les poques àrees recreatives situades en les proximitats del santuari que estan assolellades durant la tardor i l'hivern.
En conseqüència
SOL·LICITE:
Que s'emeta una declaració d'impacte ambiental negativa i es denegue l'autorització ambiental integrada per a l'hotel que es pretén construir en el cor de la Font Roja (a l'avda. Doctor Domingo Espinós s/n d'Alcoi).

Alcoi, maig de 2010

(signatura)

Conselleria de Medi Ambient, Aigua, Urbanisme i Habitatge
C/Arquitecte Alfaro, 39  -  46013 València

______________________________________, amb DNI núm. _________________ i domicili a ________________________, carrer __________________________________
______________________________________, en el tràmit d'informació pública de la sol·licitud d’autorització ambiental integrada i declaració d’impacte ambiental de l'hotel de la Font Roja (que es pretén construir a l'avda. Doctor Domingo Espinós s/n d'Alcoi, en el cor del Parc Natural de la Font Roja), formule la següent

A L . L E G A C I Ó
La construcció del complex hoteler en l'àrea del Santuari de la Font Roja comportaria un impacte paisatgístic greu, ja que no s'adiu en absolut amb l'estètica de l'antiga colònia de xalets de descans del paratge: no es conserven les façanes dels antics xalets i les noves edificacions projectades no harmonitzen en absolut pel que fa als colors, l'estil, l'altura i el volum.
No és admissible que s'argumente que el paisatge actual de la zona està degradat, perquè la imatge oferida per la mala situació dels antics xalets és responsabilitat exclusiva del Govern municipal d'Alcoi —promotor, amb la Diputació d'Alacant, d'aquest projecte—, que incompleix des de fa anys la seua obligació d'adoptar totes aquelles mesures que calguen per a restaurar i rehabilitar estos xalets, considerats dignes de protecció per formar part del patrimoni cultural del parc natural. Així ho considera també el Síndic de Greuges en la seua Resolució de 12/02/2005, que ha estat desatesa per l'Ajuntament d'Alcoi. 
A l'impacte paisatgístic directe de les noves edificacions cal afegir el que suposa l'eliminació dels arbres de la zona d'acampada per a construir l'aparcament que requereix l'hotel.
En conseqüència
SOL·LICITE:
Que s'emeta una declaració d'impacte ambiental negativa i es denegue l'autorització ambiental integrada per a l'hotel que es pretén construir en el cor de la Font Roja (a l'avda. Doctor Domingo Espinós s/n d'Alcoi).

Alcoi, maig de 2010

(signatura)

Conselleria de Medi Ambient, Aigua, Urbanisme i Habitatge
C/Arquitecte Alfaro, 39  -  46013 València

______________________________________, amb DNI núm. _________________ i domicili a ________________________, carrer __________________________________
______________________________________, en el tràmit d'informació pública de la sol·licitud d’autorització ambiental integrada i declaració d’impacte ambiental de l'hotel de la Font Roja (que es pretén construir a l'avda. Doctor Domingo Espinós s/n d'Alcoi, en el cor del Parc Natural de la Font Roja), formule la següent

A L . L E G A C I Ó
La construcció d'un complex hoteler en l'àrea del Santuari de la Font Roja compta amb una important oposició social, que s'ha concretat en nombroses activitats informatives, en mobilitzacions socials amb una alta participació (com ara la concentració de 3.000 persones a Alcoi el 28/07/2008) i la recollida de més de 12.000 signatures. Totes aquestes activitats reclamen clarament que no es construïsca un hotel en l'interior del Parc Natural, reivindicació a la qual s'han adherit desenes d'entitats socials de tot tipus.
Aquesta forta oposició social no queda reflectida en la documentació exposada, que es limita a incloure les conclusions d'un procés anomenat de participació pública, que va comptar amb una participació escassa (sobretot a causa del contingut tendenciós i manipulador, i sense cap rigor científic, dels qüestionaris que va utilitzar, en els quals ni tan sols es preguntava als ciutadans si volien o no un hotel en el cor del Parc Natural, o si preferien altres tipus d'allotjaments o altres ubicacions).
En conseqüència
SOL·LICITE:
Que s'emeta una declaració d'impacte ambiental negativa i es denegue l'autorització ambiental integrada per a l'hotel que es pretén construir en el cor de la Font Roja (a l'avda. Doctor Domingo Espinós s/n d'Alcoi).

Alcoi, maig de 2010

(signatura)

Conselleria de Medi Ambient, Aigua, Urbanisme i Habitatge
C/Arquitecte Alfaro, 39  -  46013 València

______________________________________, amb DNI núm. _________________ i domicili a ________________________, carrer __________________________________
______________________________________, en el tràmit d'informació pública de la sol·licitud d’autorització ambiental integrada i declaració d’impacte ambiental de l'hotel de la Font Roja (que es pretén construir a l'avda. Doctor Domingo Espinós s/n d'Alcoi, en el cor del Parc Natural de la Font Roja), formule la següent

A L . L E G A C I Ó
El projecte del complex hoteler en l'àrea del Santuari de la Font Roja inclou un "estudi" de viabilitat que no es basa en càlculs rigorosos, sinó en estimacions carents de fonamentació.
L'índex d'ocupació mitjana estimada (61%) és especialment fantasiós, si es compara amb els índexs d'ocupació reals dels establiments hotelers i de turisme rural de les comarques d'interior del País Valencià.
És inacceptable que institucions públiques com l’Ajuntament d’Alcoi i la Diputació d’Alacant malgasten els diners públics en la construcció i promoció d'un establiment hoteler de viabilitat més que dubtosa, que a més suposaria una competència deslleial amb els petits allotjament existents en la perifèria del Parc Natural o amb els establiments hotelers, en general, dels termes d'Alcoi i Ibi, o d'altres localitats veïnes.
En conseqüència
SOL·LICITE:
Que s'emeta una declaració d'impacte ambiental negativa i es denegue l'autorització ambiental integrada per a l'hotel que es pretén construir en el cor de la Font Roja (a l'avda. Doctor Domingo Espinós s/n d'Alcoi).

Alcoi, maig de 2010

(signatura)

Conselleria de Medi Ambient, Aigua, Urbanisme i Habitatge
C/Arquitecte Alfaro, 39  -  46013 València

______________________________________, amb DNI núm. _________________ i domicili a ________________________, carrer __________________________________
______________________________________, en el tràmit d'informació pública de la sol·licitud d’autorització ambiental integrada i declaració d’impacte ambiental de l'hotel de la Font Roja (que es pretén construir al c/Doctor Domingo Espinós s/n d'Alcoi, en el cor del Parc Natural de la Font Roja), formule la següent

A L . L E G A C I Ó
La zona del santuari de la Font Roja és una àrea especialment sensible, que a hores d'ara ja acusa la degradació ambiental per la concentració d'activitats que pateix. Per això la normativa del Parc recomana que els allotjaments estiguen en l'exterior del Parc Natural, en la seua perifèria.
La construcció i funcionament d'un complex hoteler en el cor de la Font Roja trencaria inevitablement el seu delicat equilibri ambiental (amb més soroll, més trànsit, més consum d'aigua i energia, eliminació i afecció greu a arbres centenaris, etc.); i tot això per a una instal·lació que no és cap necessitat per al Parc Natural.
En conseqüència
SOL·LICITE:
Que s'emeta una declaració d'impacte ambiental negativa i es denegue l'autorització ambiental integrada per a l'hotel que es pretén construir en el cor de la Font Roja (a l'avda. Doctor Domingo Espinós s/n d'Alcoi).

Alcoi, maig de 2010

(signatura)

Conselleria de Medi Ambient, Aigua, Urbanisme i Habitatge
C/Arquitecte Alfaro, 39  -  46013 València

______________________________________, amb DNI núm. _________________ i domicili a ________________________, carrer __________________________________
______________________________________, en el tràmit d'informació pública de la sol·licitud d’autorització ambiental integrada i declaració d’impacte ambiental de l'hotel de la Font Roja (que es pretén construir a l'avda. Doctor Domingo Espinós s/n d'Alcoi, en el cor del Parc Natural de la Font Roja), formule la següent

A L . L E G A C I Ó
La zona del santuari de la Font Roja és una àrea reduïda en la qual es concentren diversos usos previstos en la normativa del Parc Natural, els quals es veuen obligats a compartir el limitat espai de les edificacions existents, ateses les limitacions per a noves construccions.
Per tant, destinar a un complex hoteler tota la superfície dels antics xalets suposaria hipotecar per a un ús exclusiu tot l'espai disponible, que a hores d'ara ja és necessari per a les necessitats del Parc Natural i dels visitants del paratge. En defintiva, comportaria la privatització de fet d'una part important del paratge de la Font Roja, en detriment dels usos populars tradicionals.
Un exemple del que comporta l'ocupació dels antics xalets és la necessitat que s'ha creat de reubicar la brigada de manteniment del Parc Natural en dependències noves, que caldrà construir "ex-profeso", ocupant part del poc sòl disponible i tabicant la pèrgola existent baix de l'edifici "Font Roja Natura" (utilitzada sovint com a aixopluc per grups d'escolars i excursionistes en cas de pluja); actuació que tindrà un cost econòmic superior a 226.000 euros i que causarà un nou impacte sobre el paisatge. 
En conseqüència
SOL·LICITE:
Que s'emeta una declaració d'impacte ambiental negativa i es denegue l'autorització ambiental integrada per a l'hotel que es pretén construir en el cor de la Font Roja (a l'avda. Doctor Domingo Espinós s/n d'Alcoi).

Alcoi, maig de 2010

(signatura)

Conselleria de Medi Ambient, Aigua, Urbanisme i Habitatge
C/Arquitecte Alfaro, 39  -  46013 València